Xitoydagi neft-kimyo zavodida yuz bergan yong‘in oqibatida 2 kishi qurbon bo‘ldi

Xitoyning Gansu viloyati Lanchjou shahridagi neft-kimyo zavodida 5-dekabr, shanba kuni yong‘in yuzaga keldi. Natijada ikki kishi halok bo‘ldi, yana bir kishiga shikast yetdi, deb xabar beradi “RIA Novosti”.

“Sinxua” agentligining ma’lum qilishicha, yong‘in 5-dekabr, shanba kuni mahalliy vaqt bo‘yicha 4:15 da, ishchilar quvurni ta’mirlayotganda sodir bo‘lgan.
Mahalliy hukumatning ma’lumotlariga qaraganda, zaharli moddalar oqib ketishining oldi olingan. Hodisa yuzasidan surishtiruv ishlari olib borish uchun maxsus komissiya tashkil etilgan.
Hozirgi paytda zavod rahbari qo‘lga olingan.